kardosdrur/scandi-wiki huggingface dataset:
Lysytjansk

Lysytjansk ( ;  ) er en by i Sjevjerodonetsk rajon i Luhansk oblast i Ukraine. Før 2020 var den betegnet som en by af regional betydning. Den ligger på den høje højre bred af floden Siverskyi Donets, ca. 115 km fra oblastens hovedstad, Luhansk.

Lysytjansk Kommunes administration omfatter byerne Novodruzhesk og Pryvillia. Sammen med byerne Sjevjerodonetsk, Rubizhne, Kreminna og de nærmeste byer udgør Lysychansk-området et vigtigt by- og industriknudepunkt i Donbass-området med et indbyggertal på ca. 353.000 (2009).
Byen havde i 2021 en befolkning på omkring 95.031..

Geografi 

Lysytjansk ligger i den nordvestlige del af Luhansk-regionen, 115 km fra Luhansk, på den høje højre bred af Siverskyi Donets-floden. Området er omgivet af store bakker, kløfter og dale. Byen er beliggende på den nordlige udløber af Donets højderyggen.

Lysytjansk ligger i det kontinentale klima i steppezonen i Ukraine. Vandressourcerne, der stammer herfra, er en af de vigtigste ressourcer. Siverskyi Donets-floden er den vigtigste vandåre for Lysytjansk og hele regionen. Længden af Siverskyi Donets-floden inden for byen er 26,5 km. Verkhnia Bilenka-floden, en biflod til Siverskyi Donets, løber gennem den sydlige del af byen, flodens længde inden for byen er 7,7 km.

Historie
I 1721 blev der fundet kul i Donets-bækkenet nær Lisya Balka, en kosak-landsby etableret i 1710. I 1795 var Lysytjansk den første kulmine-by i Donets-bækkenet.

Tidligere eksisterende bebyggelser i området omkring Lysytjansk blev fuldstændig ødelagt af den moskoviske straffeekspedition mod . 

Under den Ruslands invasion af Ukraine 2022 var byen stedet for store kampe under , som endte med, at de russiske styrker indtog byen den 2. juli.

Kilder og henvisninger 

Byer i Luhansk oblast
Unibail-Rodamco-Westfield

Unibail-Rodamco-Westfield SE (tidligere Unibail-Rodamco SE) er et multinationalt fransk ejendomsselskab. Virksomheden er specialiseret i shoppingcentre og ejer 87 shoppingcentre. Shoppingcentrene findes flere europæiske lande og i andre verdensdele, de kendes ofte under Westfield-mærket. Historien begyndte med en fusion i 2007 imellem de to ejendomsselskaber: Unibail (etableret i Frankrig i 1968) og Rodamco Europe (etableret i Nederlandene i 1999). I juni 2018 blev det australske ejendomsselskab Westfield Corporation opkøbt.

Anno 2018 er det Europas største operatør af shoppingcentre. Herhjemme er Fisketorvet i København ejet af Unibail-Rodamco-Westfield.

Referencer 

Etableret i 2007
Virksomheder fra Nederlandene
Virksomheder fra Frankrig
Ejendomsvirksomheder
Parti écologiste (fransk parti)

Det økologiske Parti, (fransk: Parti écologiste) (PE eller PÉ), også kendt som Écologistes ! er et fransk parti, der blev stiftet som en bevægelse af François de Rugy og Jean-Vincent Placé i 2015, og som blev omdannet til et parti i 2016.

Barbara Pompili er et fremtrædende medlem af partiet.

Politiske partier i Frankrig
Etableret i 2016
Grønne partier
Just Eat Takeaway

Just Eat Takeaway.com N.V. (tidligere Takeaway.com) er en hollandsk multinational online madbestillings- og madleveringsvirksomhed. Takeaway.com blev etableret af Jitse Groen i år 2000, efter at han havde haft svært ved at bestille mad fra en lokal restaurant. Virksomheden er tilstede i 22 lande og markedsledende i Belgien og Holland. Koncernen inkluderer en række brands og datterselskaber herunder Takeaway.com, Just Eat, SkipTheDishes, Grubhub og Menulog.
22. april 2020 fusionerede Takeaway.com med det britiske Just Eat.

Referencer 

Fødevarevirksomheder fra Nederlandene
Etableret i 2000
Prosus

Prosus N.V. er en hollandsk multinational it-virksomhed. It-løsningerne omfatter online betalingstjenester, handelsplatforme, online madbestilling, online detailhandel, sociale platforme, osv.
Virksomhedens sydafrikanske holdingselskab "Naspers" har en ejerandel på 56,9 % Prosus.

Koncernen begyndte at investere i internetplatforme i 1990'erne og produkterne omfatter i dag e-handelsselskabet OLX (100 %), betalingstjenesten PayU (98,8 %), madbestillingstjenesterne iFood (54,8 %), Delivery Hero (22,3 %) og Swiggy (38,8 %), detailhandelsplatformen eMag (80,1 %), rejseplatformen Ctrip (6%) og mobilitetstjenesten Byker.

Det er den største aktionær i den sociale internetplatform Tencent med en ejerandel på 30,86 %.

Referencer 

It-virksomheder fra Nederlandene
Geroi Sjipki

Geroi Sjipki () er en sovjetisk-bulgarsk spillefilm fra 1955 af Sergej Vasiljev.

Medvirkende 
 Ivan Pereverzev som Katorgin
 Viktor Avdjusjko som Osnobisjin
 Georgij Jumatov som Sasjko Kozir
 Konstantin Sorokin som Makar Lizjuta
 Petko Karlukovskij som Borimechkata

Referencer

Eksterne henvisninger 
 

Sovjetiske film fra 1955
Dramafilm fra Sovjetunionen
Ljana

Ljana () er en sovjetisk spillefilm fra 1955 af Boris Barnet.

Medvirkende 
 Kjunna Ignatova som Ljana
 Aleksandr Sjvorin som Andrij
 Muza Krepkogorskaja som Paraskitsa
 Leonid Gajdaj som Aljosja
 Radner Muratov som Grisja

Referencer

Eksterne henvisninger 

 

Sovjetiske film fra 1955
Komediefilm fra Sovjetunionen
Meksikanets

Meksikansk () er en sovjetisk spillefilm fra 1955 af Vladimir Kaplunovskij. Filmen er baseret på en novelle fra 1910, "The Mexican", skrevet af den amerikanske forfatter Jack London.

Medvirkende 
 Oleg Strizjenov som Fernández / Felipe Rivera
 Boris Andrejev som Felipe Vera
 Daniil Sagal som Arellano
 Mark Petrovskij som Ramos
 Nadezjda Rumjantseva som May

Referencer

Eksterne henvisninger 

 

Sovjetiske film fra 1955
Dramafilm fra Sovjetunionen
Vladimir Kaplunovskij

Vladimir Kaplunovskij (russisk: Влади́мир Па́влович Каплуно́вский) (født den 15. juli 1906 i Kharkiv i det Russiske Kejserrige, død den 14. februar 1969 i Moskva i Sovjetunionen) var en sovjetisk filminstruktør.

Filmografi 
 Meksikanets (Мексиканец, 1955)
 Kapitanskaja dotjka (Капитанская дочка, 1958)

Referencer

Eksterne henvisninger 

 

Filminstruktører fra Sovjetunionen
Mikhajlo Lomonosov

Mikhajlo Lomonosov () er en sovjetisk spillefilm fra 1955 af Aleksandr Ivanov.

Filmen handler om den berømte russiske videnskabsmand Mikhail Lomonosov, der efter studier i Tyskland vendte tilbage til Rusland, hvor han drømte om at grundlægge videnskabelige centre og at åbne et universitet.

Medvirkende 
 Boris Livanov som Mikhajlo Lomonosov
 Asta Vihandi som Jelizaveta Lomonosova
 Vladimir Sosjalskij som Sjuvalov
 Vladimir Belokurov som Prokop Andreevitj
 Sergej Plotnikov

Referencer

Eksterne henvisninger 

 

Sovjetiske film fra 1955
Biografiske film fra Sovjetunionen
Kadijivka

Kadijivka (), Kadiyevka () eller Kadiyivka, også kendt som Stakhanov (), er en by i Luhansk oblast (region) i det østlige Ukraine. Byen er regnet som en by af regional betydning. Byen havde i 2021 en befolkning på omkring 73.702..

Navn
Før 1937 var byen kendt som Kadijivka. Fra 1937 til 1940 hed byen Sergo () til ære for Sergo Ordzhonikidze, og derefter fra 1940 til 1978 var byen igen kendt som Kadijivka.

Den 15. februar 1978 blev byen opkaldt efter den Sovjettiske minearbejder Alexey Stakhanov, som indledte sin karriere her.

Siden 2014 har byen været besat af russisk-støttede militser som en del af den selvudråbte Folkerepublikken Lugansk (LPR). Mens Ukraine ikke kontrollerer LPR's territorium, er det internationalt anerkendt som en del af Ukraine af alle FN's medlemslande undtagen Rusland.

Den 12. maj 2016 ændrede Ukraines Verkhovna Rada (Ukraines parlament) inden for rammerne af loven om afkommunisering  navnet tilbage til Kadijivka. Denne navneændring er ikke blevet anerkendt af Folkerepublikken Lugansk.

Kilder og henvisninger

Byer i Luhansk oblast
Australiens Grand Prix 2022

Australiens Grand Prix 2022 (officielt navn: Formula 1 Heineken Australian Grand Prix 2022) var et Formel 1-løb, som blev kørt den 10. april 2022 på Albert Park Circut i Melbourne, Australien. Det var det tredje løb i Formel 1-sæsonen 2022, og 36. gang at Australiens Grand Prix blev arrangeret.

Det var den første gang Australiens Grand Prix er med i Formel 1-kalenderen siden 2019, da ræset blev aflyst i 2020 og 2021 som resultat af Coronaviruspandemien.

Baggrund 
Banen var blevet ændret markant siden sidste gang der blev holdt et Grand Prix på Albert Park. Flere sving var blevet lavet om med formålet af at gøre banen hurtigere, og overhaling nemmere.

Kvalifikation 

Noter

 - Alexander Albon blev diskvalificeret fra kvalifikationen efter at Williams holdet ikke kunne give dommerene den krævede brændstofsprøve. Albon var også givet en straf på 3 pladser for et sammenstød med Lance Stroll i Saudi-Arabiens Grand Prix. Denne straf gør dog ingen forskel, da han skal starte bargest som resultat af diskvalificeringen.

 - Lance Stroll satte ikke en tid, da han havde et sammenstød med Nicolas Latifi i løbet af kvalificeringen. Han blev givet en 3 plads straf for sammenstødet. Denne straf gør dog ingen forskel, da han stadig skal starte før Albon, som blev diskvalificeret fra kvalifikationen.

Resultat 

Noter:

 - Inkluderer point for hurtigste omgang.

 - Lance Stroll blev givet en 5 sekunders tidsstraf for at slingre på en straight.

Stilling i mesterskaberne efter løbet 

Kørermesterskabet

Konstruktørmesterskabet

Kilder

Eksterne henvisninger 

Formel 1 2022
2022
Mikkel Bjørn

Mikkel Bjørn Sørensen (født 19. oktober 1995) er en dansk politiker og uddannet skolelærer, der siden 2022 har været medlem af Folketinget. Han blev valgt for Nye Borgerlige, men skiftede til Dansk Folkeparti i januar 2023. Fra 2016 til 2021 var han Nye Borgerliges Ungdoms første ungdomsformand. I april 2022 blev han Nye Borgerliges spidskandidat til Folketinget på Fyn efter tidligere at have været opstillet ved kommunalvalget 2017 i Vejle Kommune og folketingsvalget 2019 i Sydjyllands Storkreds. Ved folketingsvalget 2022 blev Mikkel Bjørn valgt til Folketinget i Fyns Storkreds.

Tid i ungdomspolitik

Konservativ Ungdom 
Mikkel Bjørn startede i Konservativ Ungdom, hvor han blev lokalformand for KU Vejle. Han tilhørte den nationalkonservative Hvid Fløj i ungdomspartiet. I 2016 blev han ekskluderet fra KU, angiveligt efter at han havde tilkendegivet, at han ikke ønskede at stemme på Det Konservative Folkeparti ved et valg, og som følge af hans udtalelser i flere interne debatter om indvandring og flygtninge. På KU's landsråd stemte ca. 140 medlemmer for og 112 imod eksklusionen.

Nye Borgerliges Ungdom 
I oktober 2016 blev Mikkel Bjørn valgt som første formand for Nye Borgerliges Ungdom. I oktober 2021 blev han afløst af Malte Larsen.

Kandidat ved kommunal- og folketingsvalg 

Ved kommunalvalget 2017 stillede Bjørn op for Nye Borgerlige i Vejle Kommune, hvor han opnåede 33 personlige stemmer. Ved folketingsvalget 2019 stillede han op for Nye Borgerlige i Sydjyllands Storkreds og fik 46 personlige stemmer. I april 2022 blev han valgt som partiets spidskandidat i Fyns Storkreds til det næstkommende folketingsvalg, hvor han ved dets afholdelse den 1. november 2022 med 888 personlige stemmer opnåede valg til Folketinget. Den 24. januar 2023 skiftede Mikkel Bjørn parti fra Nye Borgerlige til Dansk Folkeparti. Udmeldelsen var begrundet med, at han ikke kunne støtte Lars Boje Mathiesen som ny formand for Nye Borgelige, efter at Pernille Vermund havde meddelt, at hun ville trække sig fra formandsposten.

Referencer

Eksterne henvisninger 
Mikkel Bjørns personlige hjemmeside
Mikkel Bjørns artikler i Årsskriftet Critique

Tidligere folketingsmedlemmer fra Nye Borgerlige
Nuværende folketingsmedlemmer fra Dansk Folkeparti
Folketingsmedlemmer i 2020'erne
Lærere fra Danmark
Amstel Gold Race 2022

Amstel Gold Race 2022 var den 56. udgave af den hollandske klassiker Amstel Gold Race. Cykelløbet blev kørt den 10. april 2022 med start i Maastricht og mål i Valkenburg. Løbet var det fjortende arrangement på UCI World Tour 2022, der byttede plads med Paris-Roubaix på grund af det franske præsidentvalg. Løbet blev vundet af polske Michał Kwiatkowski fra  for anden gang i karrieren.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Amstel Gold Race for kvinder 2022

Referencer

Eksterne henvisninger
 
 

2022
UCI World Tour 2022
Sambir

Sambir (, , , Sambor) er en by i Sambir rajon, Lviv oblast, Ukraine. Den fungerer som administrationsby i Sambir rajon (distrikt) og er beliggende tæt på grænsen til Polen. Sambir er vært for administrationen af Sambir hromada, en af Ukraines hromadaer.
Byen har en befolkning på omkring  indbyggere.

Beliggenhed 
Sambir ligger på venstre bred af floden Dnestr. Byen står ved en skillevej. Det er det kulturelle, industrielle og turistmæssige centrum i det moderne Ukraine. Den er den femtestørste by i Lviv oblast. Afstand til byen Lviv er 76 km. Byen ligger i en højde af 305,96 moh.

Byen er en vigtig vej, der forbinder Øst- og Vesteuropa, nord og syd.

Kilder

Eksterne henvisninger 

 

Byer i Lviv oblast
Rishi Sunak

Rishi Sunak (født 12. maj 1980) er en britisk politiker, der er Storbritanniens premierminister siden 25. oktober 2022 og formand for Det Konservative Parti siden 24. oktober 2022. Han var finansminister 2020-2022 efter tidligere at have været vicefinansminister 2019-2020 under Boris Johnson. Han har været medlem af det britiske parlament for Richmond (Yorks)-kredsen siden 2015.

Sunak blev født i Southampton af indiske forældre, der var emigreret fra Østafrika, og blev uddannet på Winchester College. Han læste efterfølgende filosofi, politik og økonomi på Lincoln College ved University of Oxford, og fik senere en MBA fra Stanford University under . Mens han studerede på Stanford, mødte han sin senere kone Akshata Murthy, som er datter af N.R. Narayana Murthy, en indisk milliardær og forretningsmand, der grundlagde Infosys. Efter endt uddannelse arbejdede han en periode for Goldman Sachs og en hedgefond og var medstifter af et inversteringsfirma.

Sunak blev valgt til det britiske underhus i valgkredsen Richmond (Yorks) ved parlamentsvalget i 2015. I Theresa Mays anden regering var han viceminister for lokalforvaltning. Han stemte tre gange for Mays Brexit-aftale. Efter May trak sig tilbage, støttede Sunak Boris Johnsons kandidatur til at blive konservativ leder. Efter at Johnson blev valgt og udnævnt til premierminister, udnævnte han Sunak til vicefinansminister. Sunak erstattede Sajid Javid som finansminister efter dennes tilbagetræden i februar 2020. Som finansminister var han fremtrædende i regeringens økonomiske reaktion på de økonomiske konsekvenser af COVID-19-pandemien i Storbritannien. Han trådte tilbage som finansminister den 5. juli 2022, efter at det blev afsløret, at Johnson løj i  om seksuelle overgreb begået af det konservative parlamentsmedlem Chris Pincher. Sunak konkluderede i sit opsigelsesbrev, at "deres tilgange [grundlæggende er] for forskellige".

Efter Boris Johnsons tilbagetræden stillede Sunak op til formandsvalget som leder af det konservative parti, men blev slået af Liz Truss, der overtog posten som formand for partiet og dermed også premierministerposten. Truss trådte imidlertid tilbage som premierminister efter blot 45 dage på posten. Sunak meldte den 23. oktober 2022 sit kandidatur endnu en gang til premierministerposten. Her blev han den 24. oktober 2022, efter at modkanditaten Penny Mordaunt havde trukket sig, udpeget til posten som formand for partiet.

Han blev officielt indsat som Storbritanniens premierminister den 25. oktober 2022.

Noter

Referencer

Eksterne henvisninger 

 

	

Premierministre fra Storbritannien
Britiske konservative partiledere
Finansministre fra Storbritannien
Vicefinansministre fra Storbritannien
Britiske konservative politikere
Medlemmer af Underhuset
Personer fra Southampton
Mat (film fra 1955)

Mat (, dansk: Mor) er en sovjetisk spillefilm fra 1955 instrueret af Mark Donskoj.

Filmen er et revolutionsdrama baseret på romanen af samme navn skrevet af Maksim Gorkij fra 1906. Filmen deltog i konkurrencen ved Filmfestivalen i Cannes i 1956.

Handling 
Pelageja Nilovna Vlasova (spillet af Vera Maretskaja) observerer hendes søn Pavels (spillet af Aleksej Batalov) revolutionære aktiviteter og indser gradvist den fulde betydning af de ændringer, der finder sted. Chokeret over fængslingen af Pavel slutter Vlasova sig til den revolutionære bevægelse ...

Referencer

Eksterne henvisninger 
 

Sovjetiske film fra 1955
Dramafilm fra Sovjetunionen
Film baseret på bøger
Mat

Mat kan henvise til

 Mat - det modsatte blank
 Mat (stilling) - en stillingsbetegnelse for en medhjælper på et skib
 Mat - en værnepligtig menig i søværnet
 Mat - i skak, når en spiller, som står i skak ikke kan flytte uden igen at komme i skak
 Mat (film fra 1955), en sovjetisk film
 Mat (film fra 1989), en sovjetisk-italiensk film

Referencer
Knjazjna Meri

Knjazjna Meri () er en sovjetisk spillefilm fra 1955 af Isidor Annenskij.

Medvirkende 
 Anatolij Verbitskij som Petjorin
 K. Sanova som Mary
 Karina Sjmarinova
 Leonid Gubanov som Grusjnitskij
 Mikhail Astangov som Verner

Referencer

Eksterne henvisninger 

 

Sovjetiske film fra 1955
Komediefilm fra Sovjetunionen
Edmond Tapsoba

Edmond Fayçal Tapsoba (født d. 2. februar 1999) er en burkinsk professionel fodboldspiller, som spiller for Bundesliga-klubben Bayer Levekusen og Burkina Fasos landshold.

Klubkarriere

Tidlige karriere 
Tapsoba begyndte sin karriere i hjemlandet med først Salitas og senere US Ouagadougou. Han rykkede i 2017 til portugisiske Leixões, og til Vitória de Guimarães i 2018. Han spillede her hovedsageligt på reserveholdet, før han i løbet af 2019-20 sæsonen havde sit gennebrud på førsteholdet.

Bayer Leverkusen 
Tapsoba skiftede i januar 2020 til Bayer Leverkusen.

Landsholdskarriere 
Tapsoba debuterede for Burkina Fasos landshold den 24. august 2016, i en alder af kun 17 år. 

Han var del af Burkina Fasos trup til Africa Cup of Nations 2021.

Titler 
Individuelle

 Africa Cup of Nations Tuneringens hold: 1 (2021)

Kilder

Eksterne henvisninger 

Fodboldspillere fra Burkina Faso
Personer fra Ouagadougou
Fodboldlandsholdsspillere fra Burkina Faso
Fodboldspillere fra Vitória SC
Fodboldspillere fra Bayer 04 Leverkusen
Deltagere ved Africa Cup of Nations 2021
Tjervonohrad

Tjervonohrad (), tidligere polsk navn: Krystynopol (, ; ), er en mineby i det vestlige Ukraine. Byen har en befolkning på omkring  indbyggere.

Byen er sæde for administrationen af Tjervonohrad hromada, en af Ukraines hromadaer (kommune) og hovedby i Tjervonohrad rajon i Lviv oblast. Tjervonohrad ligger ca. 62 km nord for Lviv, 7 km fra Sokal, 28 km nordøst for byen Voroniv.

Historie 

Byen var en del af Det polske kongerige i Den polsk-litauiske realunion siden grundlæggelsen i 1692 og indtil 1772, hvor den blev indlemmet i Habsburgske Rige. I mellemkrigstiden tilhørte den Den anden polske republik og var mellem 1945 og 1951 en del af Folkerepublikken Polen. Den overgik fra Polen til Ukrainske SSR efter territorialudveksling i 1951 og fik sit navn ændret til Tjervonohrad.

Kilder og henvisninger

Eksterne links

 

Byer i Lviv oblast
Knuden (sang)

"Knuden" er en sang af den danske gruppe Shu-bi-dua og stammer fra deres femte album, 78'eren. Såvel melodi som tekst er forfattet af Shu-bi-dua selv. Sangen handler om en gennemsnitlig mand, Knud, der ikke har høje tanker om sig selv: "Jeg er en kedelig mand, selvom man gør hvad man kan, og når jeg holder fester, så kommer der ingen gæster, og hvad skal man gøre ved det?" Knud drømmer om at ligne filmstjernen Rock Hudson (udtalt som organet hud i teksten), men må sande, at Gud har skabt ham (Knud) som en ganske almindelig person. 

En sprogforsker, der har analyseret sangen, mener at Shu-bi-duas kor i nummeret er med til at forstærke følelsen af at møde en meget kedsommelig mand. "Hva’ er det han siger", spørger koret, da Knud fortæller at han bor hos sin gamle mor, og Knud må gentage sætningen. Ifølge forskeren, giver det en stemning af middelmådighed og afmagt.

Der er en dobbelthed i sangtitlen "Knuden", som Shu-bi-dua er helt bevidst om. Hovedpersonens navn relateres til begrebet knudemand, der første gang blev lanceret af forfatteren Herdis Møllehave i romanen Le fra 1977. En knudemand er en person af hankøn, der regnes som tilbageholdende og stivbenet og generelt er ude af stand til at give udtryk for sine følelser overfor omverdenen. Begrebet er siden blevet almindelig anerkendt i Danmark, og særligt kvinder benytter det på mænd, de ikke kan trænge igennem til følelsesmæssigt. Shu-bi-duas "Knud" regnes derfor som ensom og underlig.

Udgivelsen og livemæssigt 
"Knuden" udkom sammen med resten af 78'eren i 1978, og da nummeret siden begyndelsen har tilhørt gruppens meget populære sange, udkom den også som single i 1994. I koncertsammenhænge har sangen dog ikke været spillet så ofte, men den findes blandt andet på livealbummet Live og glade dage (1994).

Medvirkende 
 Michael Bundesen: Sang
 Michael Hardinger: Guitar, kor
 Claus Asmussen: Guitar, kor
 Kim Daugaard: Bas, kor
 Jens Tage Nielsen: Klaver, kor
 Bosse Hall Christensen: trommer

Referencer

Eksterne henvisninger 
"Knuden" på YouTube
Sangteksten til "Knuden"

Sange fra 1978
Shu-bi-dua-sange
Soldat Ivan Brovkin

Soldat Ivan Brovkin () er en sovjetisk spillefilm fra 1955 af Ivan Lukinskij.

Medvirkende 
 Leonid Kharitonov - Ivan Brovkin
 Sergej Blinnikov - Timofej Korotejev
 Tatjana Pelttser - Jevdokia Brovkina
 Anna Kolomijtseva - Jelizaveta Nikititjna
 Daja Smirnova - Ljubasja

Referencer

Eksterne henvisninger 

 

Sovjetiske film fra 1955
Komediefilm fra Sovjetunionen
Javoriv

Javoriv (, , , ) er en by beliggende i Lviv region i vestlige Ukraine, som ligger omkring 15 kilometer fra den polske grænse. Det er det administrative centrum for Javoriv rajon og ligger ca. 50 km vest for oblastens hovedstad, Lviv. Byen havde i 2021 en befolkning på omkring 12.888. 

Ikke langt fra den ligger vandkurstedet Shklo med svovlkilder.

Historie
Byen blev første gang nævnt i skriftlige dokumenter i 1436. Den fik Magdeburgrettigheder i 1569 af den polske konge Sigismund 2. August af Polen. Jaworów var en kongeby i Polen. Den var en yndet residens for kong Johan Sobieski. I 1675 underskrev Johan Sobieski den polsk-franske Javoriv traktaten i byen, og der modtog han også pavens lykønskninger med hans succes mod tyrkerne ved Wien (1683).

Indtil Polens delinger var Jaworów et vigtigt handelscentrum, beliggende langs den vigtigste handelsrute fra Jarosław til Lwów. I 1772 blev den annekteret af Habsburgske kejserrige som en del af det østrigske Galicien, hvor den forblev indtil slutningen af 1918. I Galizien var det hovedsæde for et amt med en befolkning på næsten 11.000 indbyggere (polakker, jøder, ukrainere og tjekker).

I perioden umiddelbart efter Første Verdenskrig var området omkring Jaworów vidne til kampe under Den polsk-ukrainske krig. Efter krigen blev byen en del af Den anden polske republik, hvor den forblev indtil den fælles tysk-sovjetiske invasion af Polen, som startede Anden Verdenskrig, i september 1939. Jøderne i landsbyen var købmænd eller håndværkere. Der var en synagoge. 

Under invasionen af Polen, den 14.-16. september 1939, besejrede polakkerne de invaderende tyskere i Slaget ved Jaworów. På trods af sejren faldt byen snart til sovjetterne og var under Sovjetisk besættelse fra 1939 til 1941 og derefter under tysk besættelse indtil 1944.

I 1944 blev byen genbesat af Sovjetunionen, og i 1945 blev den til sidst annekteret fra Polen af Sovjetunionen i 1945.

Efter krigen rapporterede den sovjetiske ekstraordinære statskommission, at mere end 4.900 mennesker, de fleste af dem jøder, var blevet dræbt i Yavoriv, ud over dem, der blev sendt til Belzec.  Kun omkring 20 af byens jøder menes at have overlevet.

I årtierne mellem 1960'erne og 1990'erne var byen et svovlminecenter; der efterlod  udgravningsgruber og ødelagte  arealer  området mellem Javoriv og Novojavorivsk.

Den 10. december 1991 efter Sovjetunionens opløsning blev den en del af Ukraine.

Den 13. marts 2022, under den ruslands invasion af Ukraine 2022, bombarderede den militære base i Javoriv. En russisk militær talsmand hævdede, at angrebet dræbte op til 180 udenlandske lejesoldater. den ukrainske side hævdede, at der var mindst 35 døde og 134 sårede.  Angrebet blev hørt i nabolandet Polen.

Kilder

Eksterne henvisninger 

 

Byer i Lviv oblast